Grupp ta’ azzjonisti ta’ dak li kien in-National Bank rebħu kawża oħra l-Qorti dwar il-ksur tad-drittijiet fundamentali tagħhom minħabba espropjazzjoni tal-ishma tagħhom mingħajr ma ngħataw kumpens. Il-każ imur lura għall-1973 meta madwar 30 azzjonist irrifjutaw li jagħtu l-ishma tagħhom fin-National Bank meta l-Gvern ta’ dak iż-żmien ħa kontroll tal-bank. Dan huwa t-tieni grupp ta’ azzjonisti tal-eks National Bank, li rebħu kawża simili bl-ewwel waħda tintrebaħ minn grupp ta’ azzjonisti oħra ix-xahar li għadda. L-azzjonisti issa mistennija jiftħu kawża għall-kumpens, filwaqt li l-Gvern għandu d-dritt għall-appell.